Konstantin Vasiljev
Konstantin Aleksejevič Vasiljev (; Majkop, Krasnodarska Pokrajina, 3. septembar 1942 — Vasiljevo, Zelenodoljsk, Tatarska ASSR, 29. oktobar 1976) je bio ruski slikar poznat po svojim slikama inspirisanim motivima ruskih bajki, slovenske religije i germanske mitologije.

Biografija 
Rođen je u Majkopu za vreme okupacije od strane Trećeg rajha. Posle rata, sa porodicom se 1949. godine seli u selo Vasiljevo kod Kazanja. Od 1957. do 1961. pohađa Kazanjsku likovnu školu. Tokom srednje škole radi kao učitelj crtanja i slikanja i kao grafički dizajner. Umetničko nasleđe Vasiljeva je opsežno: crteži, slike, grafike, skice za ikonopis crkve u Omsku.

Učesnik je republičke izložbe „Umetnici satiričari Kazanja“ (), održanoj u Moskvi 1963. godine, kao i izložbi u Zelenodoljsku i Kazanju od 1968. do 1976. godine. 

Prema zvaničnoj verziji Konstantin Vasiljev je poginuo 29. oktobra 1976. godine kada ga je na železničkom prelazu udario voz. Porodica i prijatelji nisu prihvatili ovo objašnjenje zbog mnogih nerazjašnjenih okolnosti u vezi ove tragedije. Konstantin Vasiljev je sahranjen u Vasiljevu, u brezovoj šumi koju je mnogo voleo.

Tokom osamdesetih godina XX veka održan je čitav niz izložbi slika K. Vasiljeva u mnogim gradovima Rusije, ali i u Bugarskoj, Jugoslaviji i Španiji. Tokom 1996. godine u čast obeležavanja 20 godina od smrti slikara otvoreni su Memorijalni muzej u Vasiljevu, galerija slika u Kazanju, a 1998. godine i Muzej Konstantina Vasiljeva () u Moskvi. Posthumno je nagrađen nagradom Tatarstana za ciklus slika o Drugom svetskom ratu 1998. godine.

Po slikaru je nazvana mala planeta 3930 Vasiljev, koju je 1982. godine otkrila sovjetski astronom Ljudmila Žuravljova.

Stil 

U ranoj fazi bio je pod uticajem slikara kao što su Pablo Pikaso, Henri Mur i Salvador Dali, ali kasnije, krajem šezdesetih, prevazilazi apstrakciju i nadrealizam, vraćajući se realizmu i formirajući osobeni vasiljevski stil. Često se izražavao kroz slike pejzaža, posvećujući veliku pažnju detaljima. 
Vasiljev nalazi inspiraciju u narodnom predanju: ruskim bajkama i legendama, irskim i skandinavskim sagama i edama. Osim mitološkim temema Vasiljev se bavi i temom ruskih heroja Drugog svetskog rata.

Radovi 
 „Svetovid“
 „Odin“
 „Valkira nad poginulim vojnikom“
 „Dostojevski, Fjodor Mihajlovič“
 „Maršal Žukov“ (1974)
 „Čovek sa sokolom“ (1976)
 „Rusalka“
 „Šumska gotika“
 „Aljoša Popovič i lepa devica“
 „Knez Igor“

Reference

Literatura

Spoljašnje veze 
 Varvarskaя galereя / Vasilьev Konstantin Alekseevič (1942—1976)  
 http://www.goldenmuseum.com/ 
 http://bibliotekar.ru/Kvasiliev/index.htm
 http://www.trinitas.ru/rus/doc/0232/004a/02321061.htm
 http://www.rus-sky.com/vasilyev/

Rođeni 1942.
Umrli 1976.
Ruski slikari